в разрешението за типа возило и/или разрешението за пускане на возилото на пазара.
 6.Разрешаващият орган трябва да направи вписвания относно координационните дейности и да ги поддържа в системата за обслужване на едно гише, в съответствие с посоченото в член 36.
 Член 38
 Оценяване на заявлението
 Оценяването на заявлението се извършва от разрешаващия орган и съответните национални органи по безопасността за района на използване с цел да се установи с разумна увереност, че заявителят и другите действащи лица, съдействали на заявителя, са изпълнили своите задължения и отговорности при етапите на проектиране, производство, верификация и валидиране на возилото и/или на типа возило за осигуряването на съответствие със съществените изисквания на приложимата нормативна уредба, така че возилото да може да бъде пуснато на пазара и да бъде безопасно използвано в района на използване на типа возило, в съответствие с посочените в заявлението условия за използване и други ограничения.
 Член 39
 Оценяване на заявлението, извършвано от разрешаващия орган
 1.Разрешаващият орган трябва да оцени аспектите, посочени в приложение II.
 2.В случаите, при които искането на заявителя за разрешение на тип возило и/или разрешение на пускане на возило на пазара се отнася за район на използване, който е ограничен до железопътни мрежи само в една държава членка и съответно заявителят е поискал ролята на разрешаващ орган да бъде изпълнена от националния орган по безопасността в съответствие с посоченото в член 21, параграф 8 от Директива (ЕС) 2016/797, разрешаващият орган трябва, в допълнение на оценяването по параграф 1, да оцени и аспектите, посочени в приложение III. В такъв случай разрешаващият орган трябва, в допълнение към тези посочени в приложение III аспекти, да провери също дали има някаква релевантна информация, записана съгласно член 8, параграф 2, и да я вземе предвид при оценяването на заявлението. Всякакви повдигнати проблеми трябва да бъдат записвани в дневника за вписвания (issues log), посочен в член 41.
 3.В случаите, при които заявителят е използвал нестандартизирана методика за установяване на изискванията, разрешаващият орган трябва да оцени методиката като използва критериите, посочени в приложение II.
 4.Независимо какъв е използваният метод, разрешаващият орган трябва да провери пълнотата, релевантността и съгласуваността на данните от приложената методика за установяване на изискванията. За ново разрешение от вида, посочен в член 14, параграф 1, буква г) оценяването от разрешаващия орган се ограничава само до тези части на возилото, които са изменени и до техните влияния върху непроменените части на возилото. Проверките, извършвани от разрешаващия орган във връзка с разрешение за „разширен район на използване“, съгласно посоченото в член 14, параграф 1, буква в), се ограничават до приложимите национални правила и до техническата съвместимост между возилото и железопътната мрежа в разширения район на използване. Разрешаващият орган не повтаря проверките, които вече са направени при предишни разрешавания.
 5.Разрешаващият орган публикува оценъчно досие, което трябва да съдържа следните елементи:
 а)ясно становище дали резултатът от оценяването е отрицателен или положителен по отношение на искането на заявителя за съответния район на използване и, в съответните случаи, условия за използване или ограничения;
 б)резюме за извършените оценявания;
 в)доклад от дневника за вписвания (issues log) относно съответния район